section_heading: Uvodne okolnosti
paragraph_text: Osmanlije su iskoristile okolnosti što se kralj Matija Korvin više bavio time kako ratovanjem doći za vladara susjedne kršćanske zemlje i postati "car rimski", a nije se bavio sve moćnijom agresivnom muslimanskom silom na istoku koja je osvajala redom zemlje na Balkanu i jugoistočnoj Europi, te je sad ugrožavala Hrvatsku, Ugarsku, same austrijske zemlje pa čak i Mlečane na kontinentu. Štoviše, pokrenuo je kralj Matija Korvin vojnu na njemačkog cara Fridrika III. Takav angažman kraljevih snaga na zapadu davao je odriješene ruke Osmanlijama na pograničnom području.